2015R2265 — RO — 08.12.2015 — 000.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.





rectificat prin









▼B

REGULAMENTUL (UE) 2015/2265 AL CONSILIULUI

din 7 decembrie 2015

privind deschiderea și modul de gestionare a unor contingente tarifare autonome ale Uniunii pentru anumite produse pescărești pentru perioada 2016-2018







CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 31, având în vedere propunerea Comisiei Europene, întrucât: (1) În prezent, aprovizionarea Uniunii cu anumite produse pescărești se bazează pe importuri din țări terțe. În ultimii 18 ani, Uniunea a devenit mai dependentă de importuri pentru satisfacerea consumului său de produse pescărești. Pentru a nu pune în pericol producția de produse pescărești a Uniunii și pentru a garanta o aprovizionare adecvată a industriei de prelucrare din Uniune, taxele la import ar trebui să fie reduse sau suspendate pentru o serie de produse pescărești care fac obiectul unor contingente tarifare cu un volum adecvat. Pentru a garanta condiții de concurență echitabile pentru producătorii din Uniune, ar trebui să fie luat în considerare, de asemenea, caracterul sensibil al anumitor produse pescărești pe piața Uniunii. (2) Regulamentul (UE) nr. 1220/2012 al Consiliului ( 1 ) a prevăzut deschiderea și modul de gestionare a contingentelor tarifare autonome ale Uniunii pentru anumite produse pescărești pentru perioada 2013-2015. Având în vedere că perioada de aplicare a regulamentului respectiv expiră la 31 decembrie 2015, este important ca normele relevante incluse în acesta să se reflecte în perioada 2016-2018. (3) Ar trebui să fie garantat pentru toți importatorii din Uniune accesul în mod egal și neîntrerupt la contingentele tarifare prevăzute în prezentul regulament, iar nivelurile prevăzute pentru aceste contingente tarifare ar trebui să se aplice fără întrerupere pentru toate importurile de produse pescărești în cauză în toate statele membre, până la epuizarea contingentelor. (4) Regulamentul (CEE) nr. 2454/93 al Comisiei ( 2 ) prevede un sistem de gestionare a contingentelor tarifare care respectă ordinea cronologică a datelor de acceptare a declarațiilor de punere în liberă circulație. Contingentele tarifare deschise prin prezentul regulament ar trebui să fie gestionate de Comisie și de statele membre în conformitate cu sistemul menționat. (5) Aplicarea Acordului economic și comercial cuprinzător dintre Uniunea Europeană și Canada va modifica accesul preferențial pe piața Uniunii disponibil pentru creveți din specia Pandalus borealis care fac obiectul unui contingent tarifar prevăzut de prezentul regulament. Contingentul respectiv ar trebui, prin urmare, să fie adaptat, pentru a se garanta un nivel de aprovizionare preferențială a pieței din Uniune identic cu cel de dinaintea intrării în vigoare sau aplicării provizorii a acordului respectiv. (6) Aplicarea protocolului adițional la acordul dintre Comunitatea Economică Europeană și Regatul Norvegiei, negociat în paralel cu mecanismul financiar al SEE pentru perioada 2014-2021, va modifica accesul preferențial pe piața Uniunii disponibil pentru heringii care fac obiectul a două contingente tarifare prevăzute de prezentul regulament. Contingentele respective ar trebui, prin urmare, să fie adaptate, pentru a se garanta un nivel de aprovizionare preferențială a pieței din Uniune identic cu cel de dinaintea intrării în vigoare sau aplicării provizorii a respectivului protocol adițional. (7) Este important să se garanteze industriei de prelucrare siguranța aprovizionării cu materii prime pentru domeniul pescuitului, care să permită creșterea continuă și investițiile și, mai ales, adaptarea la înlocuirea suspendărilor prin contingente, fără întreruperea aprovizionării. Este prin urmare oportun să se prevadă, cu privire la anumite produse pescărești cărora li s-au aplicat suspendări, un sistem de declanșare a unei majorări automate a contingentelor tarifare aplicabile în anumite condiții. (8) Pentru a garanta eficiența gestionării comune a contingentelor tarifare, statelor membre ar trebui să le fie permisă prelevarea din volumul contingentelor tarifare a cantităților necesare corespunzătoare importurilor lor efective. Dat fiind că acest mod de gestionare necesită o colaborare strânsă între statele membre și Comisie, Comisia ar trebui să poată monitoriza ritmul în care se epuizează contingentele tarifare și ar trebui să informeze statele membre în acest sens, întrucât: ADOPTĂ PREZENTUL REGULAMENT:







Articolul 1

Taxele la import pentru produsele menționate în anexă se reduc sau se suspendă, în limitele contingentelor tarifare, la nivelurile prevăzute, pentru perioadele menționate și până la volumele indicate pentru fiecare dintre acestea.

Articolul 2

Contingentele tarifare menționate la articolul 1 din prezentul regulament se gestionează în conformitate cu articolele 308a, 308b și 308c alineatul (1) din Regulamentul (CEE) nr. 2454/93.

Articolul 3

(1) Contingentul tarifar cu numărul de ordine 09.2794, aplicabil pentru creveți din specia Pandalus borealis și Pandalus montagui fierți și decorticați, destinați prelucrării, stabilit în anexa la prezentul regulament la 30 000 de tone pe an, se reduce în mod automat la 7 000 de tone pe an începând cu data de 1 ianuarie a anului următor anului în care Acordul economic și comercial cuprinzător dintre Uniunea Europeană și Canada intră în vigoare sau se aplică cu titlu provizoriu, în funcție de evenimentul care are loc mai întâi.

(2) Contingentul tarifar cu numărul de ordine 09.2788, aplicabil pentru heringi cu o greutate de peste 100 g bucata sau fâșii cu o greutate de peste 80 g bucata, destinați prelucrării, stabilit în anexa la prezentul regulament la 17 500 de tone pe an, se reduce în mod automat la 12 000 de tone pe an la două luni după ce protocolul adițional la acordul dintre Comunitatea Economică Europeană și Regatul Norvegiei, negociat în paralel cu mecanismul financiar al SEE pentru perioada 2014-2021, intră în vigoare sau se aplică cu titlu provizoriu, în funcție de evenimentul care are loc mai întâi. Cu toate acestea, nu se aplică o reducere automată atunci când soldul disponibil al acestui contingent tarifar la momentul considerat este mai mic sau egal cu 12 000 tone.

(3) Contingentul tarifar cu numărul de ordine 09.2792, aplicabil pentru heringi condimentați și/sau conservați în oțet sau în saramură, păstrați în butoaie de minimum 70 kg greutate netă după scurgere, destinați prelucrării, stabilit în anexa la prezentul regulament la 15 000 de tone pe an, se reduce în mod automat la 7 500 de tone pe an la două luni după ce protocolul adițional la acordul dintre Comunitatea Economică Europeană și Regatul Norvegiei, negociat în paralel cu mecanismul financiar al SEE pentru perioada 2014-2021, intră în vigoare sau se aplică cu titlu provizoriu, în funcție de evenimentul care are loc mai întâi. Cu toate acestea, nu se aplică o reducere automată atunci când soldul disponibil al acestui contingent tarifar la momentul considerat este mai mic sau egal cu 7 500 tone.

(4) Fără întârzieri nejustificate, Comisia informează statele membre cu privire la îndeplinirea condițiilor stabilite la alineatele (1)-(3) și publică informațiile privind noile contingente tarifare aplicabile în seria C a Jurnalului Oficial al Uniunii Europene.

Articolul 4

(1) Fără întârziere nejustificată, Comisia stabilește dacă, de la data de 30 septembrie a anului calendaristic relevant, 80 % din contingentul tarifar anual, referitor la un produs pescăresc pentru care se aplică prezentul articol în conformitate cu anexa, a fost utilizat. În caz afirmativ, contingentul tarifar anual stabilit în anexă se consideră majorat în mod automat cu 20 %. Contingentul tarifar anual majorat este contingentul tarifar aplicabil referitor la produsul pescăresc respectiv pentru anul calendaristic relevant.

(2) La cererea a cel puțin unui stat membru și fără a aduce atingere dispozițiilor alineatului (1), Comisia stabilește dacă 80 % din contingentul tarifar anual, referitor la un produs pescăresc pentru care se aplică prezentul articol în conformitate cu anexa, a fost utilizat înainte de data de 30 septembrie a anului calendaristic relevant. În caz afirmativ, se aplică alineatul (1).

(3) Fără întârzieri nejustificate, Comisia informează statele membre cu privire la îndeplinirea condițiilor stabilite la alineatul (1) sau (2) și publică informațiile privind noile contingente tarifare aplicabile în seria C a Jurnalului Oficial al Uniunii Europene.

(4) Nicio altă majorare nu se poate aplica în anul calendaristic relevant pentru un contingent tarifar majorat în conformitate cu alineatul (1).

Articolul 5

Comisia și autoritățile vamale ale statelor membre cooperează îndeaproape pentru a garanta gestionarea și controlul adecvate aplicării prezentului regulament.

Articolul 6

Prezentul regulament intră în vigoare în cea de a treia zi de la data publicării în Jurnalul Oficial al Uniunii Europene.

Se aplică de la 1 ianuarie 2016 până la 31 decembrie 2018.

Prezentul regulament este obligatoriu în toate elementele sale și se aplică direct în toate statele membre.









ANEXĂ







Nr. de ordine Cod NC Subdiviziune TARIC Descriere Volum contingentar anual (în tone) (1) Taxă vamală contingentară Perioada contingentară 09.2759 ex 0302 51 10 20 Cod (Gadus morhua, Gadus ogac, Gadus macrocephalus) și pești din specia Boreogadus saida, cu excepția ficatului, a icrelor și a lapților, proaspeți, refrigerați sau congelați, destinați prelucrării (2) (3) 75 000 (10) 0 % 1.1.2016-31.12.2018 ex 0302 51 90 10 ex 0302 59 10 10 ex 0303 63 10 10 ex 0303 63 30 10 ex 0303 63 90 10 ex 0303 69 10 10 09.2765 ex 0305 62 00 20 Cod (Gadus morhua, Gadus ogac, Gadus macrocephalus) și pești din specia Boreogadus saida, sărați sau în saramură, dar neuscați și neafumați, destinați prelucrării (2) (3) 4 000 0 % 1.1.2016-31.12.2018 25 29 ex 0305 69 10 10 09.2776 ex 0304 71 10 10 Cod (Gadus morhua, Gadus macrocephalus), fileuri congelate și carne congelată, destinate prelucrării (2) (3) 38 000 0 % 1.1.2016-31.12.2018 ex 0304 71 90 10 ex 0304 95 21 10 ex 0304 95 25 10 ▼C2 09.2761 ex 0304 79 50 10 Grenadier albastru (Macruronus spp.), fileuri congelate și alte tipuri de carne congelată, destinate prelucrării (2) (3) 17 500 0 % 1.1.2016-31.12.2018 ex 0304 79 90 11 17 ex 0304 95 90 11 17 ▼B 09.2798 ex 0306 16 99 20 Creveți din speciile Pandalus borealis și Pandalus montagui, nedecorticați, proaspeți, refrigerați sau congelați, destinați prelucrării (2) (3) (4) 10 000 0 % 1.1.2016-31.12.2018 30 ex 0306 26 90 12 14 92 93 09.2794 ex 1605 21 90 45 Creveți din speciile Pandalus borealis și Pandalus montagui, fierți și decorticați, destinați prelucrării (2) (3) (4) 30 000 (5) 0 % 1.1.2016-31.12.2018 62 ex 1605 29 00 50 55 09.2800 ex 1605 21 90 55 Creveți din specia Pandalus jordani, fierți și decorticați, destinați prelucrării (2) (3) (4) 3 500 0 % 1.1.2016-31.12.2018 ex 1605 29 00 60 09.2802 ex 0306 17 92 20 Creveți din speciile Penaeus vannamei și Penaeus monodon, decorticați sau nedecorticați, proaspeți, refrigerați sau congelați, nefierți, destinați prelucrării (2) (3) (4) 40 000 0 % 1.1.2016-31.12.2016 ex 0306 27 99 30 30 000 1.1.2017-31.12.2017 1.1.2018-31.12.2018 ▼C1 09.2760 ex 0303 66 11 10 Merluciu (Merluccius spp., cu excepția Merluccius merluccius, Urophycis spp.) și țipar roz (Genypterus blacodes și Genypterus capensis), congelați, destinați prelucrării (2) (3) 15 000 0 % 1.1.2016-31.12.2018 ex 0303 66 12 10 ex 0303 66 13 10 ex 0303 66 19 11 91 ex 0303 89 70 10 ex 0303 89 90 30 ▼B 09.2774 ex 0304 74 19 10 Merluciu (Merluccius productus), fileuri congelate și alte tipuri de carne, destinate prelucrării (2) (3) 15 000 0 % 1.1.2016-31.12.2018 ex 0304 95 50 10 09.2770 ex 0305 63 00 10 Hamsii (Engraulis anchoita), sărate sau în saramură, dar neuscate și neafumate, destinate prelucrării (2) (3) 2 500 0 % 1.1.2016-31.12.2018 09.2754 ex 0303 89 45 10 Hamsii (Engraulis anchoita și Engraulis capensis), congelate, destinate prelucrării (2) (3) 1 000 0 % 1.1.2016-31.12.2018 09.2788 ex 0302 41 00 10 Heringi (Clupea harengus, Clupea pallasii), cu o greutate de peste 100 g bucata sau fâșii cu o greutate de peste 80 g bucata, cu excepția ficatului, a icrelor și a lapților, destinați prelucrării (2) (3) 17 500 (6) 0 % 1.10.2016-31.12.2016 1.10.2017-31.12.2017 1.10.2018-31.12.2018 ex 0303 51 00 10 ex 0304 59 50 10 ex 0304 99 23 10 09.2792 ex 1604 12 99 11 Heringi condimentați și/sau conservați în oțet sau în saramură, păstrați în butoaie de minimum 70 kg greutate netă după scurgere, destinați prelucrării (2) (3) 15 000 (7) (8) 5 % 1.1.2016-31.12.2018 09.2790 ex 1604 14 26 10 Fileuri denumite „spate” din toni și toni dungați, destinate prelucrării (2) (3) 25 000 0 % 1.1.2016-31.12.2018 ex 1604 14 36 10 ex 1604 14 46 11 21 91 09.2785 ex 0307 49 59 10 Corpuri (9) de calmari [Ommastrephes spp. – cu excepția Todarodes sagittatus (sinonim Ommastrephes sagittatus) –, Nototodarus spp., Sepioteuthis spp.] și Illex spp., congelate, cu piele și înotătoare, destinate prelucrării (2) (3) 40 000 0 % 1.1.2016-31.12.2018 ex 0307 99 11 10 ex 0307 99 17 21 09.2786 ►C1 ex 0307 49 59 ◄ 20 Calmari [Ommastrephes spp., Todarodes spp. – cu excepția Todarodes sagittatus (sinonim Ommastrephes sagittatus) –, Nototodarus spp., Sepioteuthis spp.] și Illex spp., congelați, întregi sau tentacule și înotătoare, destinați prelucrării (2) (3) 1 500 0 % 1.1.2016-31.12.2018 ►C1 ex 0307 99 11 ◄ 20 ►C1 ex 0307 99 17 ◄ 29 09.2777 ex 0303 67 00 10 Pești marini de Alaska (Theragra chalcogramma), congelați, fileuri congelate și alte tipuri de carne congelată, destinate prelucrării (2) (3) 300 000 (10) 0 % 1.1.2016-31.12.2018 ex 0304 75 00 10 ex 0304 94 90 10 09.2772 ex 0304 93 10 10 Surimi, congelat, destinat prelucrării (2) (3) 60 000 0 % 1.1.2016-31.12.2018 ex 0304 94 10 10 ex 0304 95 10 10 ex 0304 99 10 10 09.2746 ex 0302 89 90 30 Pești din specia Lutjanus purpureus, proaspeți, refrigerați, destinați prelucrării (2) (3) 1 500 0 % 1.1.2016-31.12.2018 09.2748 ex 0302 90 00 95 Icre, proaspete, refrigerate sau congelate, sărate sau în saramură, destinate prelucrării (2) (3) 7 000 0 % 1.1.2016-31.12.2018 ex 0303 90 90 91 ex 0305 20 00 30 09.2750 ex 1604 32 00 20 Icre, spălate, curățate de organele aderente și doar sărate sau în saramură, destinate prelucrării înlocuitorilor de caviar (2) (3) 3 000 0 % 1.1.2016-31.12.2018 09.2778 ex 0304 83 90 21 Pești plați, fileuri congelate și alte tipuri de carne de pește (Limanda aspera, Lepidopsetta bilineata, Pleuronectes quadrituberculatus, Limanda ferruginea, Lepidopsetta polyxystra), destinate prelucrării (2) (3) 5 000 0 % 1.1.2016-31.12.2018 ex 0304 99 99 65 09.2824 ex 0302 52 00 10 Eglefin (Melanogrammus aeglefinus), proaspăt, refrigerat sau congelat, fără cap și fără branhii, eviscerat, destinat prelucrării (2) (3) 5 000 2,6 % 1.1.2016-31.12.2018 ex 0303 64 00 10 09.2826 ex 0306 17 99 10 Creveți din specia Pleoticus muelleri, decorticați sau nedecorticați, proaspeți, refrigerați sau congelați, destinați prelucrării (2) (3) (4) 10 000 4,2 % 1.1.2016-31.12.2018 ex 0306 27 99 20 (1) Exprimat în greutate netă, dacă nu se prevede altfel. (2) Contingentul tarifar face obiectul condițiilor prevăzute în articolele 291-300 din Regulamentul (CEE) nr. 2454/93. (3) Contingentul tarifar nu este disponibil pentru produsele destinate a fi supuse exclusiv uneia sau mai multora dintre următoarele operațiuni: — curățare, eviscerare, îndepărtarea cozii sau a capului; — tăiere; — reambalarea fileurilor congelate individual (IQF); — eșantionare, sortare; — etichetare; — ambalare; — refrigerare; — congelare, — congelare rapidă; — glazurare; — decongelare; — separare. — tăiere în cuburi; — tăiere în inele, tăiere în benzi pentru materialele încadrate la codurile NC 0307 49 59 , 0307 99 11 , 0307 99 17 ; — filetare; — obținerea de fâșii; — tăierea blocurilor congelate; — separarea blocurilor congelate din fileuri intercalate. (4) Produsele încadrate la codurile NC 0306 16 99 (subdiviziuni TARIC 20 și 30), 0306 26 90 (subdiviziuni TARIC 12, 14, 92 și 93), 1605 21 90 (subdiviziuni TARIC 45, 55 și 62), 1605 29 00 (subdiviziuni TARIC 50, 55 și 60), 0306 17 92 (subdiviziune TARIC 20), 0306 27 99 (subdiviziune TARIC 30), 0306 17 99 (subdiviziune TARIC 10) și 0306 27 99 (subdiviziune TARIC 20), fără a aduce atingere dispozițiilor de la nota de subsol 2, îndeplinesc ◄ condițiile pentru contingent dacă fac obiectul operațiunii de supunere a creveților unui tratament de prelucrare prin gaze de ambalare, astfel cum sunt definite în anexa I la Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (JO L 354, 31.12.2008, p. 16). (5) Contingentul tarifar 09.2794 se reduce în mod automat la 7 000 de tone pe an începând cu data de 1 ianuarie a anului următor anului în care Acordul economic și comercial cuprinzător dintre Uniunea Europeană și Canada intră în vigoare sau se aplică cu titlu provizoriu, în funcție de evenimentul care are loc mai întâi. (6) Contingentul tarifar 09.2788 se reduce în mod automat la 12 000 de tone pe an la două luni după ce protocolul adițional la acordul dintre Comunitatea Economică Europeană și Regatul Norvegiei, negociat în paralel cu mecanismul financiar al SEE pentru perioada 2014-2021, intră în vigoare sau se aplică cu titlu provizoriu, în funcție de evenimentul care are loc mai întâi. (7) Contingentul tarifar 09.2792 se reduce în mod automat la 7 500 de tone pe an la două luni după ce protocolul adițional la acordul dintre Comunitatea Economică Europeană și Regatul Norvegiei, negociat în paralel cu mecanismul financiar al SEE pentru perioada 2014-2021, intră în vigoare sau se aplică cu titlu provizoriu, în funcție de evenimentul care are loc mai întâi. (8) Exprimat în greutate netă după scurgere. (9) Corpul cefalopodului sau al calmarului, fără cap și tentacule, cu piele și înotătoare. (10) Se aplică articolul 4.